GPI ยังไหว! Pre Open แตะ 3.60 บาท เหนือจอง 2.9%
GPI ยังไหว! Pre Open แตะ 3.60 บาท เหนือจอง 2.9% โดย 5 นาที อยู่ที่ 3.60 บาท จาก IPO ที่ 3.50 บาท โดยจำนวนหุ้นที่มีการซื้อขายก่อนเปิดตลาดประมาณ25.27  ล้านหุ้น ด้านฝั่งซื้อ (Bid) ประมาณ10.15  ล้านหุ้น ส่วนฝั่งขาย (Offer) ประมาณ 14.84 ล้านหุ้น โดยมีบล.เมย์แบงก์ กิมเอ็ง (ประเทศไทย) เป็นที่ปรึกษาทางการเงิน
1 ธ.ค. 2560

ผู้สื่อข่าวรายงานว่า บริษัท กรังด์ปรีซ์ อินเตอร์เนชั่นแนล จำกัด (มหาชน) หรือ GPI มีราคาก่อนเปิดตลาด (Pre Open) 5 นาที อยู่ที่ 3.60 บาท จาก IPO ที่ 3.50 บาท โดยจำนวนหุ้นที่มีการซื้อขายก่อนเปิดตลาดประมาณ 25.27 ล้านหุ้น ด้านฝั่งซื้อ (Bid) ประมาณ 10.15 ล้านหุ้น ส่วนฝั่งขาย (Offer) ประมาณ 14.84 ล้านหุ้น โดยมีบล.เมย์แบงก์ กิมเอ็ง (ประเทศไทย) เป็นที่ปรึกษาทางการเงิน
อนึ่ง GPI ประกอบธุรกิจโดยแบ่งเป็น 3 กลุ่มหลัก ดังนี้ 1.กลุ่มธุรกิจการจัดงานแสดงสินค้าและกิจกรรมส่งเสริมการตลาด เป็นธุรกิจการจัดงานแสดงสินค้า (Exhibition) เช่น งาน Bangkok International Motor Show และงาน Bangkok Used Car Show รวมถึง ธุรกิจการจัดกิจกรรมส่งเสริมการตลาด 2.กลุ่มธุรกิจสื่อสิ่งพิมพ์และสื่อรูปแบบใหม่ เป็นธุรกิจผลิตและจัดจำหน่ายสื่อสิ่งพิมพ์ และธุรกิจสื่อรูปแบบใหม่ในรูปแบบดิจิตอล และ 3.กลุ่มธุรกิจรับจ้างพิมพ์